  vk.com (Следж-хоккей) Майя Бывальцева В. Н. Кузенцов нимо «Удмуртия» клуб следж-хоккеен шудонъя Россилэн чемпионатаз куинетӥ инты басьтӥз. Ӵошатсконлэн куинетӥ люкетэз Тула улосвылысь Алексин карын ортчиз. Со сярысь «ВКонтакте» мерлыко вотэсысь «Следж-хоккей» огиннын ивортӥзы. Зарни медальёс «Югра» командаысь спортсменъёс утӥзы. Азвесь Москва улосвылысь «Феникс» командаысь спортсменъёс басьтӥзы. Озьы ик чемпионатлы йылпумъянъёсъя устооссэ спортсменъёсты пусйизы. «Удмуртиысь» Владимир Рычков устоез нападающий луиз. Тодэ вайытом, чемпионатлэн нырысетӥ люкетэз Ижкарын ортчиз, Удмуртиысь команда ӵошатсконэз кыкетӥ интыын йылпумъяз. Кыкетӥ люкетэз Ханты-Мансийскын радъяськиз, отын «Удмуртия» куинетӥ луиз. 2020-2021 аръёсы шудон вакытын Удмуртиысь команда Россилэн чемпионатаз озьы ик куинетӥ инты басьтӥз. Тегъёс: Удмуртия Спорт Следж-хоккей ӵошатсконъёс  